In nomine sanctæ  individuæ Trinitatis, KAROLUS gratiâ Dei Rex. Decus regiæ majestatis nullum majus est quàm loca Sanctorum amplificando sublimare,  servis Dei in ipsis Deo devotè famulantibus quibuslibet necessitatibus sive oppressione paganorum compulsis, ob æternæ beatitudinis remunerationem clementer succurrere,  pro amore supernæ retributionis misericorditer subvenire. Quapropter divinæ admonitionis igne succensi,  salutifero fomite inspirati, ad præsentis vitæ instantiam feliciùs percurrendam,  ad perpetuæ felicitatis gaudia faciliùs obtinenda: hoc fore certissimè non dubitantes, omnibus optimatibus, ac cæteris fidelibus regni nostri, præsentibus scilicet atque futuris, litteris regiæ auctoritatis nostræ innotescimus, ob id quia serenitatem altitudinis nostræ venerabilis  carissimus nobis Geilo Abbas ab infestatione paganorum per plurimas necessitates Fratrum sanctæ Mariæ,  sancti Filiberti Herensis monasterii humiliter deprecans, ut eorum necessitatibus succurreremus patefecit. Nimium dolore perculsi,  instinctu cœlestis gratiæ moniti, verùm etiam ejusdem venerabilis Abbatis famulatu placati, eidem monasterio Herensi, ipsísque Fratribus sanctæ Mariæ  beati Filiberti, per testamentum regiæ auctoritatis nostræ Abbatiam sancti Porciani in pago Arvernensi, cum omnibus ad se pertinentibus, sive ad id jure respicientibus, tam in eodem pago, quàm  in aliis, sicut ad nostrum habere visi sumus, perpetim habendam tradimus  condonamus, ac demùm ad dominationem illorum solemni more transferimus, ut quandiu persecutio Normandorum invaluerit, eandem Abbatiam sancti Porciani jamdicti Fratres [possideant] nec huc illúcque vacillantes discurrant, ad locum refugii congratulantes aptum. Et licet incerti simus, cum illis Domino annuente pax  tranquillitas in dicto monasterio Herensi nullo imminente turbine Normandorum, data fuerit, prænominatam Abbatiam sancti Porciani, sicut alias res proprias suprascripti monasterii Herensis, quò indigentiam non modicam aliquantulum evadere,  divinum officium liberiùs explere possint, absque cujuspiam contradictione sive repetitione æternaliter possideant. Quare hoc magnitudinis  celsitudinis nostræ præceptum fieri,  illis dari jussimus, per quod decernentes sancimus, atque præcipientes delegamus, ut jamdicti Fratres sæpiùs nominatam Abbatiam sancti Porciani secundùm quod eis visum fuerit, jure proprio  more ecclesiastico sicut alias suas res proprias perpetualiter ad suos usus, suorúmque utilitates ordinantes disponant,  disponendo ordinent, eo videlicèt modo ac tenore, ut pro nobis,  pro conjuge, ac prole nostra, simul etiam pro statu regni, ac populi à Deo nobis commissi salute clementiam Dei devotissimè exorent. Ut autem nostræ auctoritatis largitio pleniorem in Domino obtineat firmitatis vigorem, manu nostrâ propriâ subter eam scribendo corroborantes, anuli nostri impressione adsignare jussimus. Signum KAROLI gloriosissimi Regis. Adalgarius Notarius ad vicem Gausleni recognovit. Data III. Kal. Novembris indictione IV. anno XXXII. regnante Karolo gloriosissimo Rege. Actum Camlimptum in Dei nomine feliciter, amen.